Au trecut câteva zile de când Kate Middleton a anunțat public că suferă de cancer. Deși s-a zvonit că soțul ei, Prințul William, nu i-a fost alături pentru că mariajul lor este în impas, lucrurile stau complet diferit. Fiul cel mare al Regelui Charles a făcut o promisiune foarte emoționantă părinților Prințesei Kate, în urmă cu ani buni. Iată despre ce e vorba!
Prințul William face tot posibilul să o sprijine pe soția lui, Kate Middleton, după ce aceasta a dezvăluit că are cancer. Prinții de Wales urmează să sărbătorească cea de-a 13-a aniversare a nunții lor. Cei doi se cunosc de mai bine de 20 de ani, încă din timpul facultății. De-a lungul timpului, relația lor a fost pusă sub semnul întrebării, însă de fiecare dată, Kate și William au reușit să treacă peste toate speculațiile apărute în spațiul public, demonstrând că iubirea lor este de neegalat.
Când a acceptat să se căsătorească cu William, Kate știa că viața sa se va schimba radical, dar fiul cel mare al Regelui Charles a avut grijă ca totul să decurgă perfect. Pentru a-și dovedi dragostea imensă pentru viitoarea lui soție, William le-a făcut un jurământ personal părinților lui Kate, Carole și Michael. Acela de a avea întotdeauna grijă de ea, indiferent de situație.
William şi Kate s-au căsătorit la Westminster Abbey pe 29 aprilie 2011, după o relaţie de opt ani. Căsătoria celor doi a fost evenimentul regal al anului 2011. La petrecere au participat 2.000 de invitați.
Potrivit corespondentului regal al Daily Mail, Rebecca English: "El, mai mult decât oricine, știa sacrificiile personale pe care le făcea pentru a fi alături de bărbatul pe care îl iubea. Și, având în vedere actuala luptă pentru sănătate a lui Kate, știu că el va înclina cerul și pământul pentru a fi alături de ea acum și va face tot ce este mai bun pentru familia lor. Oricât de mult timp va dura".
Carole și Michael Middleton, părinții lui Kate, s-au mobilizat deja pentru a ajuta familia fiicei lor. Se crede că au știut despre diagnosticul de cancer al lui Kate încă de la început, scrie Mirror.
Părinții lui Kate sunt disperați după ce au aflat de diagnosticul fiicei lor, dar acordă prioritate micilor nepoți: Prințul George, în vârstă de 10 ani, Prințesa Charlotte, în vârstă de opt ani și Prințul Louis, în vârstă de cinci ani.
"Soții Middleton sunt antidotul perfect pentru familia regală britanică, deoarece sunt o familie unită, care va ajuta la recuperarea lui Kate.", a mai adăugat Rebecca English.
Vineri, 22 martie 2024, Kate Middleton le-a dezvăluit tuturor că are cancer și că urmează ședinte de chimioterapie preventivă.
"Acest lucru a venit, desigur, ca un şoc uriaş, iar William şi cu mine am făcut tot ce am putut pentru a procesa şi gestiona acest lucru în mod privat, de dragul tinerei noastre familii", a spus ea. "După cum vă puteţi imagina, acest lucru a necesitat timp. Mi-a luat timp să mă recuperez după o intervenţie chirurgicală majoră pentru a-mi începe tratamentul. Dar, cel mai important, ne-a luat timp să le explicăm totul lui George, Charlotte şi Louis într-un mod adecvat pentru ei şi să îi asigurăm că voi fi bine", dezvăluia Kate, într-un video emoționant.